Onnie prop 19 kleuters in motor | Nuus24
Onnie in boeie ná skoolkinders omgery is
Johannesburg – 'n Pretoriase kleuterskoolonderwyseres is beboet nadat sy 19 kleuters in haar Renault Clio geprop het, het 'n koerant berig.Beeld berig al dié kinders van die Rietfontein-kleuterskool is tussen vier en ses jaar oud. Die onderwyseres is betrap toe sy en die kleuters van 'n uitstappie by 'n plaaslike Spur teruggekeer het.Volgens die koerant het 19 gesiggies deur die venster geloer toe Tshwane-metropolisiebeamptes Melanie Minnie afgetrek het.Minnie sê sy het haar flou geskrik toe die polisie haar laat stilhou het. "Dit was die eerste en laaste keer wat ons op 'n uitstappie gaan... ons is eintlik 'n baie oulike skool," het sy gesê.Die dagblad berig 'n lid van die gemeenskap het gekla toe sy sien hoe Minnie in die parkeerterrein van die Jakaranda-winkelsentrum stilhou en die kinders by haar motor uitpeul en na die Spur-restaurant geneem word. Die kinders het by die Spur se speelplek gespeel terwyl Minnie 'n tweede groep kleuters gaan haal het.Sy is met R1 500 beboet.Volg Nuus24 op Twitter - SAPA